2. pielikums

projektu iesniegumu atlases nolikumam

**Projekta darbību apraksts**

Dokumentā sniegto informāciju projekta iesniegumā neatkārto. Ja nepieciešams, projekta iesniegumā norāda atsauci uz konkrēto dokumenta sadaļu.

**Saturs**

[1. Alternatīvu salīdzinājums 2](#_Toc188861286)

[2. Hipotētiskā scenārija apraksts par salīdzināmu ieguldījumu 2](#_Toc188861287)

[3. Plānotās atkritumu apsaimniekošanas infrastruktūras apraksts 2](#_Toc188861288)

[4. Pārstrādājamo atkritumu pieejamības un pastāvīgas plūsmas nodrošinājuma apraksts 4](#_Toc188861289)

[5. Horizontālais princips “Klimatdrošināšana” 4](#_Toc188861290)

[6. Horizontālais princips “Energoefektivitāte pirmajā vietā” 6](#_Toc188861291)

# Alternatīvu salīdzinājums

Atbilstoši Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – regula Nr. 651/2014) 47. panta 7. punkta trešajai daļai apraksta **un pielikumā pievieno dokumentārus pierādījumus**, ka tad, ja atbalsts nebūtu piešķirts, ieguldījums netiktu veikts, piemēram, šādu iemeslu dēļ:

* tirgus nepilnības Latvijā vai attiecīgajā atkritumu apsaimniekošanas reģionā;
* otrreizēju izejvielu pieprasījuma kritums;
* otrreizēju izejvielu cenu izmaiņas;
* citi projekta iesniedzēja sniegti pierādījumi.

Alternatīvu salīdzinājums nav nepieciešams, ja projekta iesniegumā plānota šķirotu atkritumu savākšanas viedā laukuma izveide vai dalīti vāktu atkritumu šķirošanas līniju modernizācija

# Hipotētiskā scenārija apraksts par salīdzināmu ieguldījumu

***Sadaļa jāaizpilda, ja projekta iesniegumā plānota šķirotu atkritumu savākšanas viedā laukuma izveide vai dalīti vāktu atkritumu šķirošanas līniju modernizācija****:*

* 1. *pievieno regulas Nr. 651/2014 47. panta 7. punkta “a” apakšpunktā noteiktā hipotētiskā scenārija aprakstu par salīdzināmu ieguldījumu un* ***pielikumā pievieno izmaksas pamatojošu dokumentāciju****;*
  2. *attiecināmās izmaksas ir papildu ieguldījumu izmaksas, kas noteiktas, projekta kopējās ieguldījumu izmaksas salīdzinot ar ieguldījumu, kāds tiktu veikts:*
     + *veidojot šķiroto atkritumu savākšanas laukumu bez viedā laukuma pazīmēm saskaņā ar normatīvajiem aktiem par kārtību, kas nosaka prasības atkritumu savākšanas un šķirošanas vietu ierīkošanai, ja projektā tiek paredzēta Ministru kabineta 2024. gada 17. decembra noteikumu Nr. 892 “Eiropas Savienības kohēzijas politikas programmas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.1. pasākuma “Atkritumu šķirošana, pārstrāde un reģenerācija” projektu iesniegumu otrās un trešās atlases kārtas īstenošanas noteikumi” (turpmāk - MK noteikumi) 30.4. apakšpunktā noteiktā darbība;*
     + *iepērkot dalīti vāktu atkritumu šķirošanas līniju, kas ir mazāk efektīva un tajā netiek izmantotas tehnoloģijas, ko paredzēts nodrošināt projektā.*

# Plānotās atkritumu apsaimniekošanas infrastruktūras apraksts

**3.1.** Sadaļā sniedz informāciju **par plānoto** **darbību atbilstību** attiecīgā atkritumu apsaimniekošanas reģiona spēkā esošajam **atkritumu apsaimniekošanas reģionālajam plānam** (turpmāk – AARP), pievienojot konkrētas atsauces uz AARP attiecīgajām plāna sadaļām. Aprakstā jānorāda tīmekļvietne, kurā attiecīgais AARP ir publiski pieejams.

**3.2.** Pievieno detalizētu projektā **plānotās atkritumu apsaimniekošanas infrastruktūras aprakstu** un atbilstoši projektā plānotajām darbībām aprakstā **iekļauj arī šādu informāciju**:

|  |  |
| --- | --- |
| Darbība | Sniedzamā informācija |
| Trešo personu radītu atkritumu pārstrādes iekārtu un kompostēšanas laukumu izveide | 1. ja projektā paredzēta atkritumu pārstrādes[[1]](#footnote-2) darbība, sniedz informāciju, ka darbību rezultātā atkritumus varēs uzskatīt par pārstrādātiem, t.i., **tiks radīti produkti vai materiāli** atbilstoši to sākotnējam vai citam izmantošanas veidam, ietverot organisko materiālu pārstrādi;   **! Iesniegtais apraksts** **tiks izmantots, lai saņemtu Valsts vides dienesta viedokli, vai atkritumu pārstrādes procesa rezultāts ir uzskatāms par produktu vai otrreizējo izejvielu**.   1. **norāda pārstrādes iekārtas jaudu[[2]](#footnote-3)** - atkritumu apjomu, kāds tiks pārstrādāts jeb ievadīts pārstrādes iekārtā pēc tam, kad veikta nepārstrādājamo vai atdalāmo atkritumu nošķirošana (ja nepieciešams), bet pirms tālākām apstrādes darbībām (piemēram, smalcināšana, žāvēšana u.c., ja tādas nosaka pārstrādes iekārtas specifika). Pārstrādāto atkritumu apjomā netiek ieskaitītas atlikumvielas un atkritumi, kas pēc pārstrādes procesa nekvalificējas kā produkti, materiāli vai vielas. Pārstrādes jaudu (t/gadā) noapaļo līdz veselam skaitlim.   **Attiecībā uz bioloģisko sadzīves atkritumu pārstrādi pastāv izņēmums**, kur, nosakot aerobi vai anaerobi pārstrādāto bioloģisko sadzīves atkritumu daudzumu**, ieskaita pārstrādāto atkritumu masas zudumu**, kas radies atkritumu aerobās vai anaerobās pārstrādes procesā fizikālo un ķīmisko pārvērtību rezultātā. |
| Aprites ekonomikas centru izveide un aprīkošana | 1. **sniedz izvērtējumu un pamatojumu par aprites ekonomikas centrā gada laikā apsaimniekojamo atkritumu/preču daudzumu** (izteiktu tonnās gadā), norādot apmēru, kādu projekta pēcuzraudzības periodā **plānots nodot atkārtotā izmantošanā**, t.sk. arī pēc preču drošuma pārbaudes, labošanas, tīrīšanas darbībām; 2. lai noteiktu procentuālo izteiksmi apjomam, kas aprites ekonomikas centrā tiks nodots atkārtotā izmantošanā, **norāda apsaimniekojamo (saņemto) atkritumu daudzumu gadā (izteiktu tonnās).** 3. norāda, vai aprites ekonomikas centrā **plānota preču labošanas darbība**. |
| Dalīti vāktu atkritumu šķirošanas līniju izveide un modernizācija | Aprakstā obligāti iekļauj procentuālo apjomu, kādam no dalīti vākto sadzīves atkritumu daudzuma plānots rast turpmāku pielietojumu un to pārstrādes produkti un materiāli tiks atgriezti saimnieciskā apritē vai atkritumi tiek reģenerēti (t.i., atkritumi tiks nodoti sagatavošanai pārstrādei un reģenerācijai un / vai pārstrādāti vai reģenerēti attiecīgu piesārņojošās darbības atļauju saņēmuša komersanta apsaimniekotās iekārtās), tādējādi samazinot iespēju tiem tikt apglabātiem.  **Procentuālo apjomu nosaka no gada laikā savācamā sadzīves atkritumu veida, izmantojot mērvienību “tonnas gadā” (t/g)**. |
| Šķiroto atkritumu savākšanas viedo laukumu[[3]](#footnote-4) izveide | Norāda, kādus atkritumu veidus[[4]](#footnote-5) savāks projekta ietvaros paredzētajā infrastruktūrā (dalītās vākšanas laukumā). |
| Salīti vāktu bioloģiski noārdāmu atkritumu savākšanas specializētā mazemisiju un bezemisiju autotransporta iegāde | Norāda, kādus transportlīdzekļus plānots iegādāties, to skaitu un sniedz informāciju par transportlīdzekļu atbilstību Eiropas Parlamenta un Padomes Direktīvas 2009/33/EK (2009. gada 23. aprīlis)[[5]](#footnote-6) par tīro un energoefektīvo autotransporta līdzekļu izmantošanas veicināšanu prasībām. |

# Pārstrādājamo atkritumu pieejamības un pastāvīgas plūsmas nodrošinājuma apraksts

Aprakstā:

* norāda kādi atkritumu veidi tiks apsaimniekoti un kāds ir atkritumu plūsmas apjoms, pamatojot to un salīdzinot ar informāciju par atkritumu daudzumu reģionā, kas norādīts AARP. Ja projektā paredzēts veikt darbības ar atkritumiem, kas tiek radīti projekta iesniedzēja apkalpotajā teritorijā, projekta iesniedzējs iesniedz informāciju par attiecīgo atkritumu veidu daudzumu (izteikts kā tonnas gadā) par vismaz vienu pilnu kalendāro gadu;
* iekļauj, ka tiks ievērots regulas Nr. 651/2014 47. panta 5. punkta nosacījums, ka atbalsts nedrīkst stimulēt atkritumu rašanos;
* norāda atkritumu izcelsmi. Aprakstā sniegtajai informācijai jāuzrāda, ka **apjoma izteiksmē vismaz 60% atkritumu tiks radīti attiecīgajā atkritumu apsaimniekošanas reģionā vai projekta iesniedzēja apkalpotajā teritorijā attiecīgajā atkritumu apsaimniekošanas reģionā** (tas ir, citā reģionā radītu atkritumu īpatsvars projekta līmenī nedrīkst būt lielāks par 40 procentiem (neieskaitot));
* izvērtē iekārtu ekspluatācijai nepieciešamo atkritumu ieguves avotu alternatīvas. Aprakstā norādīto informāciju apliecina **pielikumā pievienotās vienošanās, līgumi, nodomu protokoli vai cita veida saistības ar atkritumu radītāju vai piegādātāju, kā arī oficiālās statistikas pārskati par atkritumiem;**
* izvērtē attiecīgā atkritumu veida pieejamību projekta dzīves ciklā (10 gadi).

# Horizontālais princips “Klimatdrošināšana”

**5.1. *Siltumnīcefekta gāzu emisiju ietaupījuma apjoma aprēķins (nav jāveic gadījumā, ja projektā plānota tikai aprites ekonomikas centru izveide)***

*Siltumnīcefekta gāzu emisiju ietaupījuma apjomu nosaka, salīdzinot divas situācijas:*

*1) projekts netiek īstenots un visa projektā paredzētā atkritumu plūsma tiek apglabāta (aprēķins tiek veikts, izmantojot projektā plānoto apsaimniekojamo atkritumu daudzumu gada laikā jeb nacionālo rādītāju);*

*2) projekts tiek īstenots.*

*Aprēķinam jāuzrāda siltumnīcefekta gāzu emisiju ietaupījums un izmaksu efektivitāte (EUR/tCO2). Izmaksu efektivitātes noteikšanai izmanto projekta kopējo attiecināmo izmaksu summu.*

*Aprēķiniem izmanto pārbaudāmu, publiski pieejamu metodoloģiju, pārbaudāmus un uzticamus datu avotus, uz kuriem norāda saites vai pieejamības informāciju. Aprēķiniem var tikt izmantoti, piemēram, šādi informācijas avoti:*

1. [*https://www.gov.uk/government/publications/greenhouse-gas-reporting-conversion-factors-2023*](https://www.gov.uk/government/publications/greenhouse-gas-reporting-conversion-factors-2023) *(informācija no izklājlapas “Waste disposal”);*
2. [*https://www.sciencedirect.com/science/article/pii/S0301479722022411*](https://www.sciencedirect.com/science/article/pii/S0301479722022411)*;*
3. *Klimata un enerģētikas ministrijas izstrādātais siltumnīcefekta gāzu emisiju aprēķina rīks atkritumu apsaimniekošanas nozarei* [*https://www.kem.gov.lv/lv/jaunums/izstradats-jauns-siltumnicefekta-gazu-emisiju-aprekina-riks-atkritumu-apsaimniekosanas-nozarei*](https://www.kem.gov.lv/lv/jaunums/izstradats-jauns-siltumnicefekta-gazu-emisiju-aprekina-riks-atkritumu-apsaimniekosanas-nozarei)*.*

*Savukārt oglekļa ēnu izmaksas nosakāmas atbilstoši Eiropas Komisijas paziņojuma “Tehniskie norādījumi par infrastruktūras klimatdrošināšanu 2021.–2027. gada periodā (2021/C 373/01)” 5. tabulai.*

*Emisiju ietaupījumu nerēķina būvniecības darbībām, bet attiecina tieši uz atkritumu plūsmu.*

**5.2. *Paredzētās darbību atbilstība pielāgošanās klimata pārmaiņām aspektiem (nav jāveic gadījumā, ja projektā plānoto darbību veikšanai nav nepieciešami būvdarbi vai arī iekārtas vai infrastruktūras objekti tiks izvietotas ēkās/telpās, kas jau nodrošina iekārtu vai infrastruktūras objektu ekspluatācijai atbilstošus apstākļus).***

***Veic projektā paredzēto infrastruktūras darbību risku izvērtējumu*** *par vismaz šādiem klimata pārmaiņu radītajiem riskiem, iekļaujot to novēršanas vai mazināšanas pasākumus:*

1. *spēji ekstrēmi klimatiskie notikumi, piemēram, karstuma viļņi (infrastruktūras pārkaršana un materiālu nolietojums karstuma dēļ);*
2. *vēja brāzmas (elektropārvades bojājumu dēļ);*
3. *plūdi;*
4. *lietusgāzes;*
5. *sausums;*
6. *sasalšanas un kušanas cikli.*

*Papildus vērtē,* ***vai projekts tiek īstenots plūdu riskam pakļautajā teritorijā*** *atbilstoši VSIA “Latvijas Vides, ģeoloģijas un meteoroloģijas centrs” Latvijas plūdu riska un plūdu draudu kartēm* [*https://videscentrs.lvgmc.lv/iebuvets/pludu-riska-un-pludu-draudu-kartes*](https://registri.vvd.gov.lv/lemumi-par-ivn-piemerosanu/,)*. Vērtēšanā izmanto pavasara plūdu kartes upēm un ezeriem, kā arī jūras vējuzplūdu piekrastes zonai kartes slāņus par 10% plūdu scenāriju (plūdu skartās teritorijas, kur plūdu iestāšanās biežums ir vienu reizi 10 gados).* ***Ja projekts tiek īstenots kartē norādītajā plūdu riskam pakļautajā teritorijā, jābūt norādītam aprakstam ar rīcību par to, kā projekta ietvaros atbalstāmā infrastruktūra tiks aizsargāta pret ūdens uzplūdiem.***

# Horizontālais princips “Energoefektivitāte pirmajā vietā”

***Horizontālā principa “Energoefektivitāte pirmajā vietā” piemērošana attiecas uz projektiem, kuros:******a)******paredzēta aprites ekonomikas centru izveide, būvējot jaunu, pārbūvējot esošu ēku vai to atjaunojot;***

***b) dalīti vāktu atkritumu šķirošanas līniju modernizācija;***

***c) dalīti vāktu bioloģiski noārdāmu atkritumu savākšanas specializētā autotransporta iegāde.***

*Sniedz skaidrojumu, kuras no projektā iekļautajām darbībām paredz enerģijas ietaupījumu vai* *pasākumus, kas kopumā vai daļēji ir aizstājami ar izmaksefektīviem, tehniski, ekonomiski un videi nekaitīgiem alternatīviem pasākumiem, un vienlīdz efektīvi nodrošina attiecīgo mērķu sasniegšanu:*

1. ***Ja projektā tiek paredzēta aprites ekonomikas centra izveide****, būvējot jaunu ēku, jaunbūve sasniedz gandrīz nulles enerģijas ēkas līmeni atbilstoši Ministru kabineta 2021. gada 8. aprīļa noteikumu Nr. 222 “Ēku energoefektivitātes aprēķina metodes un ēku energosertifikācijas noteikumi” 8. punkta prasībām, savukārt ēkas atjaunošanas vai pārbūves gadījumā sasniedz ēkas energoefektivitātes minimālās prasības[[6]](#footnote-7), ko ēkas jaunbūvei, atjaunošanai vai pārbūvei apliecina ēkas pagaidu energosertifikāts.*
2. ***Ja projektā tiek paredzēta dalīti vāktu atkritumu šķirošanas līniju modernizācija****, sasniegtos enerģijas ietaupījumus nosaka atbilstoši Ēku energoefektivitātes likumā vai Energoefektivitātes likumā paredzētajām metodēm un dokumentiem. Kritērijs ir izpildīts, ja pasākuma ietvaros sasniegts vismaz 1 kWh gadā ietaupījums, ko apliecina projekta iesniegumam pievienots kritērija izpildes apraksts un ietaupījumus pamatojoša dokumentācija[[7]](#footnote-8).*
3. ***Ja projektā tiek paredzēta dalīti vāktu bioloģiski noārdāmu atkritumu savākšanas specializētā autotransporta iegāde****, kritērijs ir izpildīts, ja iegādātie transportlīdzekļi atbilst Eiropas Parlamenta un Padomes Direktīvas 2009/33/EK (2009. gada 23. aprīlis) par tīro un energoefektīvo autotransporta līdzekļu izmantošanas veicināšanu prasībām.*

**!** *Projektā var tikt paredzētas arī citas darbības, kas ir izmaksefektīvi, tehniski, ekonomiski un videi nekaitīgi alternatīvi pasākumi, un vienlīdz efektīvi nodrošina attiecīgo mērķu sasniegšanu.*

1. Par atkritumu pārstrādi saskaņā ar [Ministru kabineta 2011.gada 26.aprīļa noteikumiem Nr.319 “Noteikumi par atkritumu reģenerācijas un apglabāšanas veidiem”](https://likumi.lv/ta/id/229378-noteikumi-par-atkritumu-regeneracijas-un-apglabasanas-veidiem) netiek uzskatītas šādas atkritumu īpašību mainīšanas darbības: demontāža, šķirošana, saspiešana, presēšana, granulēšana, žāvēšana, smalcināšana, kondicionēšana, atkārtota iesaiņošana, atdalīšana vai sajaukšana. Šo darbību nodrošinošās iekārtas var būt iekļautas kā pārstrādes iekārtas tehnoloģiskas līnijas daļa. [↑](#footnote-ref-2)
2. Produktu, materiālu un izejvielu daudzuma aprēķini balstāmi uz [Ministru kabineta 2021. gada 26. oktobra noteikumu Nr. 712](https://likumi.lv/ta/id/327220-atkritumu-dalitas-savaksanas-sagatavosanas-atkartotai-izmantosanai-parstrades-un-materialu-regeneracijas-noteikumi) “Atkritumu dalītas savākšanas, sagatavošanas atkārtotai izmantošanai, pārstrādes un materiālu reģenerācijas noteikumi” 12.punkta nosacījumiem. [↑](#footnote-ref-3)
3. Viedajiem laukumiem var būt šādas pazīmes - tajos tiek nodrošināts, piemēram, tāds aprīkojums, kas ļauj automātiski identificēt klientus (konteineru atvēršanai lietojot elektroniskās atslēgas), automatizēt atkritumu svaru un daudzumu, dati pieejami reāllaikā, t.sk. attālināti u.c. funkcionalitāte. [↑](#footnote-ref-4)
4. Atkritumu veidi, kam jānodrošina savākšana un uzglabāšana atkritumu dalītās vākšanas laukumā ir nosaukti [Ministru kabineta 2016. gada 13. decembra noteikumu Nr. 788](https://likumi.lv/ta/id/287396-noteikumi-par-atkritumu-savaksanas-un-skirosanas-vietam) “Noteikumi par atkritumu savākšanas un šķirošanas vietām” 10.2. un 12.4. apakšpunktā. [↑](#footnote-ref-5)
5. Eiropas Parlamenta un Padomes Direktīva 2009/33/EK ( 2009. gada 23. aprīlis ) par tīro un energoefektīvo autotransporta līdzekļu izmantošanas veicināšanu (Dokuments attiecas uz EEZ). Pieejama: <https://eur-lex.europa.eu/legal-content/LV/TXT/?uri=CELEX%3A02009L0033-20240520> [↑](#footnote-ref-6)
6. Ministru kabineta 2019. gada 25. jūnija noteikumi Nr. 280 “Noteikumi par Latvijas būvnormatīvu LBN 002-19 “Ēku norobežojošo konstrukciju siltumtehnika”” [↑](#footnote-ref-7)
7. ēkas energosertifikācija, uzņēmuma energoaudits, vides pārvaldības sistēmas dokumentācija, energopārvaldības sistēmas dokumentācija un citi horizontālā regulējumā paredzētie dokumenti, kas pamato enerģijas ietaupījumu sasniegšanu. [↑](#footnote-ref-8)